
Σύσταση Διευθύνσεων στο Υπουργείο Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του νόμου 419/1976 «περί Οργανι¬ 
σμού του Υπουργείου Εξωτερικών» (ΦΕΚ 221, τ.Α’). 

2. Τις διατάξεις του άρθρου 24 παράγραφος 5 του νόμου 1558/ 
. 1985 «Κυβέρνηση και Κυβερνητικά όργανα» (ΦΕΚ 137, τ.Α’). 

3. Τις διατάξεις του άρθρου 17 του νόμου 1320/1983 «Πρόσληψη 
στο δημόσιο τομέα και άλλες διατάξεις» (ΦΕΚ 6, τ.Α’/1983). 

4. Την Υ. 1140/1051173/1390/0001 /1990 κοινή απόφαση του 

Πρωθυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών» (ΦΕΚ 
420, τ.Β'). - 

5. Την 168/1991 γνωμοδότηση του Συμβουλίου της Επικράτειας, 
μετά από πρόταση των Υπουργών Προεδρίας της Κυβέρνησης, Εξωτε¬ 
ρικών και του Υφυπουργού Οικονομικών, αποφασίζουμε: 

Άρθρο 1 

Διεύθυνση Εκπαίδευσης 

1. Στο Υπουργείο Εξωτερικών συνιστάται Διεύθυνση Εκπαίδευ¬ 
σης. 

2. Αρμοδιότητα της Διεύθυνσης Εκπαίδευσης είναι ο προγραμματι¬ 

σμός, η οργάνωση και εκτέλεση εκπαιδευτικών προγραμμάτων για την 
επαγγελματική κατάρτιση των υπαλλήλων και η διαρκής συνεργασία 
με τις εκπαιδευτικές μονάδες του Εθνικού Κέντρου Δημόσιας Διοίκη- 
οης. ' , ■ 

3. Η Διεύθυνση Εκπαίδευσης συγκροτείται από τα παρακάτω δύο 

Τμήματα: __ 

Α. Τμήμα Εισαγωγικής Εκπαίδευσης. 

Αρμοδιότητα του Τμήματώς'άυτού είναι η οργάνωση και η εκτέλεση 
προγραμμάτων εισαγωγικής εκπαίδευσης των υπαλλήλων του Υπουρ¬ 
γείου Εξωτερικών σε συνεργασία με το Εθνικό Κέντρο Δημόσιας Διοίκη¬ 
σης, πριν την ανάληψη υπηρεσίας, ή εντός του πρώτου εξαμήνου από 
την ημερομηνία ανάληψης υπηρεσίας το αργότερο, με σκοπό τη γενική 
ενημέρωση όσο και οποτεδήποτε μετά τη συμπλήρωση δύο μηνών υπη- 





















1534 


ΕΦΗΜΕΡΙΣ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΠΡΩΤΟ) 


ρεσίας και μέχρι τη λήξη της διετούς δοκιμαστικής υπηρεσίας. 

Β. Τμήμα Επιμόρφωσης. 

Αρμοδιότητα του Τμήματος αυτού είναι: α) η οργάνωση και εκτέλεση 
προγραμμάτων επιμόρφωσης ειδικού ενδιαφέροντος για τους υπαλλή¬ 
λους του Υπουργείου Εξωτερικών. Στα προγράμματα αυτά είναι δυνατό 
να περιλαμβάνονται, σε συνεργασία με το Ινστιτούτο Διαρκούς Επιμόρ¬ 
φωσης, και θέματα γενικού ενδιαφέροντος, β) Η οργάνωση και εκτέ¬ 
λεση, σε συνεργασία με την Εθνική Σχολή Δημόσιας Διοίκησης, προ¬ 
γραμμάτων προαγωγικής εκπαίδευσης τών υπαλλήλων του Υπουρ¬ 
γείου ή η μέριμνα για τη συμμετοχή των υπαλλήλων σε προγράμματα 
που οργανώνονται κατά κύκλους Υπουργείων με βάση τη συνάφεια του 
αντικειμένου τους, γ) Η μέριμνα για τη μετεκπαίδευση των υπαλλήλων 
του Υπουργείου, στις περιπτώσεις που αυτή κρίνεται αναγκαία, για τη 
διεύρυνση των επιστημονικών ή τεχνικών τους γνώσεων, που είναι πρό¬ 
σφορες για την καλύτερη αντιμετώπιση των αναγκών της Υπηρεσίας ή 
την ειδίκευσή τους σε σύγχρονες τεχνικές διοίκησης και τεχνολογίας, δ) 
Η μέριμνα για τη μεταπτυχιακή εκπαίδευση των υπαλλήλων του 
Υπουργείου σε ΑΕΙ της ημεδαπής ή της αλλοδαπής για τη λήψη μετα¬ 
πτυχιακού τίτλου σπουδών συναφούς με το αντικείμενο του Υπουργείου, 
ε) Η μέριμνα για την έκδοση απόφασης με την οποία ορίζεται το διδα¬ 
κτικό προσωπικό των εκπαιδευτικών προγραμμάτων που εκτελεί το 
Υπουργείο, εφόσον δεν ανήκει στο διδακτικό προσωπικό του Εθνικού 
Κέντρου Δημόσιας Διοίκησης. 

Άρθρο 2 

Διεύθυνση Οργάνωσης και Απλούστευσης Διαδικασιών 

Οι αρμοδιότητες της Διεύθυνσης αυτής ανάγονται στα ακόλουθα θέ¬ 
ματα που κατανέμοντταιια μεταξύ των Τμημάτων της ως εξής: 

Α. Τμήμα Διοικητικής Οργάνωσης. 

Οι αρμοδιότητες του Τμήματος αυτού είναι: α) Ο χειρισμός όλων των 
θεμάτων οργάνωσης των Υπηρεσιών του Υπουργείου, β) Η μέριμνα για 
τη μεταβίβαση αρμοδιοτήτων από την Κεντρική Υπηρεσία στις Αρχές 
Εξωτερικού και στις Περιφερειακές Υπηρεσίες του Υπουργείου, γ) Η μέ¬ 
ριμνα για την οργάνωση των εποπτευομένων από το Υπουργείο νομι¬ 
κών προσώπων, σε συνεργασία με τις αρμόδιες κατά περίπτωση, σε 
σχέση με το αντικείμενο των νομικών προσώπων. Διευθύνσεις, δ) Η επε¬ 
ξεργασία στοιχείων για την εκτίμηση των αναγκών του Υπουργείου και 
των εποπτευομένων από το Υπουργείο νομικών προσώπων σε θέσεις 
προσωπικού και την κατανομή τους σε κλάδους, βαθμούς ή ειδικότητες, 
η περιγραφή και ανάλυση των καθηκόντων καθώς και ο καθορισμός 
των προσόντων κάθε θέσης, ε) Η ίδρυση και κατάργηση Αρχών της 
Εξωτερικής Υπηρεσίας, στ) Ο νομοθετικός συντονισμός καθώς και η σύ¬ 
νταξη και προώθηση των απαιτούμενων νομοθετικών κειμένων. 

Β. Τμήμα Απλούστευσης Διαδικασιών και Παραγωγικότητας. 

Οι αρμοδιότητες του Τμήματος αυτού είναι: α) Η μελέτη, υπόδειξη 
και παρακολούθηση εφαρμογής μέτρων για την απλούστευση γραφειο¬ 
κρατικών τύπων και διαδικασιών και την κατάργηση περιττών διατυ¬ 
πώσεων, σε συνεργασία με τις κατ’ αντικείμενο αρμόδιες Υπηρεσίες, β) 
Ο καθορισμός, σε συνεργασία με τις κατ’ αντικείμενο αρμόδιες Υπηρε¬ 
σίες, των δικαιολογητικών που κατά περίπτωση απαιτούνται να υπο¬ 
βάλλουν οι συναλλασσόμενοι με τη Διοίκηση πολίτες, γ) Η μελέτη των 
χρησιμοποιουμένων εντύπων και η εισήγηση για τη βελτίωση και απλο¬ 
ποίησή τους καθώς και η σχεδίαση νέων απλουστευμένων εντύπων, 
ιδιαίτερα των απαραίτητων για τις συναλλαγές των πολιτών με τις 
Υπηρεσίες, δ) Η μελέτη και εισήγηση μέτρων για την καθιέρωση προ- 
σφοροτέρων μεθόδων εργασίας για την ταχύτερη διεκπεραίωση των 
διοικητικών ενεργειών, ε) Η μέριμνα για την ανάπτυξη και εφαρμογή 
από τις κατ’ αντικείμενο αρμόδιες Υπηρεσίες συγχρόνων τεχνικών με¬ 
θόδων (μέτρηση εργασίας, επιχειρησιακή έρευνα, ανάλυση κόστους - 
ωφέλειας, εργονομία κ.λπ.) για την αύξηση της παραγωγικότητας, στ) 
Η εισήγηση μέτρων για τη βελτίωση των συνθηκών εργασίας, ζ) Η πα¬ 
ρακολούθηση των τεχνολογικών εξελίξεων στον τομέα της μηχανοργά¬ 
νωσης - πλην του υλικού αυτόματης επεξεργασίας στοιχείων - η έρευνα 
της αγοράς, η τήρηση στοιχείων για τις τεχνικές προδιαγραφές και τις 
δυνατότητες των μηχανημάτων γραφείου και η εισήγηση για τον εκ- 
συγχρονισμό του μηχανικού εξοπλισμού, η) Η μέριμνα για την εκκαθά¬ 
ριση και μικροφωτογράφηση των αρχείων των Υπηρεσιών του Υπουρ¬ 
γείου. 


Άρθρο 3 

Διεύθυνση Πληροφορικής 

Οι αρμοδιότητες της Διεύθυνσης αυτής ανάγονται στα ακόλουθα θέ¬ 
ματα που κατανέμονται μεταξύ των Τμημάτων της ως εξής: 

Α. Τμήμα Ανάπτυξης και Υποστήριξης Μηχανογραφικών Εφαρμο¬ 
γών. 

Οι αρμοδιότητες του Τμήματος αυτού είναι: α) Η μελέτη και η ανά¬ 
πτυξη των μηχανογραφικών εφαρμογών που έχουν σχέση με τις πολιτι¬ 
κές αρμοδιότητες του Υπουργείου, τόσο της Κεντρικής Υπηρεσίας όσο 
και των Αρχών του Εξωτερικού, β) Η μελέτη και η ανάπτυξη των μη¬ 
χανογραφικών εφαρμογών των Υπηρεσιών Ευρωπαϊκών Κοινοτήτων 
του Υπουργείου, Εσωτερικού και Εξωτερικού, γ) Η μελέτη,/αι η ανά¬ 
πτυξη των διοικητικής φύσεως μηχανογραφικών εφαρμογών του 
Υπουργείου, δ) Η μελέτη και η ανάπτυξη των μηχανογραφικών εφαρ¬ 
μογών που έχουν σχέση με τις διαβαθμίσεις και τις τηλεπικοινωνίες του 
Υπουργείου, ε) Η μελέτη και η ανάπτυξη των μηχανογραφικών εφαρ¬ 
μογών των λοιπών αρμοδιοτήτων του Υπουργείου. 

■ Β. Τμήμα Υποστήριξης Συστήματων. 

Οι αρμοδιότητες του Τμήματος αυτού είναι: α) Η πλήρης αξιοποίηση 
της λειτουργίας του μηχανογραφικού εξοπλισμού (δοίίννβΓβ - Ιΐ3Γ(Ι\ν3Γβ) 
του Υπουργείου, β) Η ενημέρωση και η εκπαίδευση του προσωπικού του 
Υπουργείου σε θέματα μηχανογράφησης (λογισμικό και χρήση συστη¬ 
μάτων). γ) Η ανάπτυξη του λογισμικού υλικού για την κάλυψη ανα¬ 
γκών σε εξειδικευμένους τομείς της πληροφορικής, δ) Εφαρμογή νέων 
τεχνολογιών στο Υπουργείο. 

Γ. Τμήμα Λειτουργίας και Εκμετάλλευσης Εξοπλισμού. 

Οι αρμοδιότητες του Τμήματος αυτού είναι η καλή λειτουργία, η 
πλήρης εκμετάλλευση, η συντήρηση και η ασφάλεια του μηχανογραφι¬ 
κού εξοπλισμού του Υπουργείου. 

Δ. Τμήμα Εισαγωγής Στοιχείων. 

Οι αρμοδιότητες του Τμήματος αυτού είναι η εισαγωγή, ο έλεγχος 
και η ενημέρωση των μηχανογραφικών στοιχείων, σε συνεργασία με τις 
αρμόδιες Διευθύνσεις του Υπουργείου. 

Άρθρο 4 

Για τη στελέχωση της Διεύθυνσης Πληροφορικής του Υπουργείου συ- 
νιστώνται οι πιο κάτω θέσεις: 

α) Στον κλάδο ΠΕ Πληροφορικής: 

Σαράντα (40) θέσεις ειδικότητας επιστήμης των Υπολογιστών. 

β) Στον κλάδο ΔΕ Προσωπικού Η/Υ: 

Τριάντα (30) θέσεις ειδικότητας Χειριστών Ηλεκτρονικών Υπολογι¬ 
στών. 

Άρθρο 5 

1. Για την πρόσληψή τους στις παραπάνω θέσεις, οι υποψήφιοι πρέπει 
να έχουν, εκτός από τα κατά ειδικότητα, προβλεπόμενα από τις διατά¬ 
ξεις του Π.Δ. 194/1988 (ΦΕΚ 84/Α/88), προσόντα και τα ειδικά 
προσόντα που προβλέπει ο νόμος 419/1976 για τους υπαλλήλους των 
αντίστοιχων βαθμιδών εκπαίδευσης του Υπουργείου Εξωτερικών. 

2. Για τον εισαγωγικό βαθμό και την υπηρεσιακή εξέλιξη των πιο 
πάνω υπαλλήλων εφαρμόζονται οι σχετικές με τους κλάδους της αντί¬ 
στοιχης εκπαιδευτικής βαθμίδας διατάξεις του νόμου 419/1976. Από 
τις ίδιες διατάξεις διέπεται και η εν γένει υπηρεσιακή κατάσταση των 
υπαλλήλων αυτών. 

Άρθρο 6 

Οι προϊστάμενοι των Διευθύνσεων και των Τμημάτων που συνιστώ- 
νται με το Διάταγμα αυτό ορίζονται σύμφωνα με τις διατάξεις του άρ¬ 
θρου 37 του Π.Δ. 361/1979 (ΦΕΚ 112 Ά). 

Στον Υπουργό Εξωτερικών αναθέτουμε τη δημοσίευση και εκτέλεση 
του παρόντος. 

Αθήνα, 21 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ - ΕΞΩΤΕΡΙΚΟΝ 

ΜΙΛΤΙΑΔΗΣ ΕΒΕΡΤ ΑΝΤΩΝΗΣ ΚΟΥΒΕΛΑΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΑΝΑΓΙΩΤΗΣ ΔΕΛΗΜΗΤΣΟΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

Καθορισμός του αριθμού των Οργανικών θέσεων των Επιμελητών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 45 του Ν.Δ. 1210/72 «Περί Κώδικος 
Δικαστικών Επιμελητών». 

β) Τις γνώμες των αρμοδίων Εισαγγελέων Πρωτοδικών. 

γ) Τις προτάσεις Διοικητικών Συμβουλίων των Συλλόγων των Δικα¬ 
στικών Επιμελητών και 

δ) Την υπ’ αριθμ. 246/1991 - γνωμοδότηση του Συμβουλίου της 
Επικράτειας. 

Με πρόταση του Αντιπροέδρου της Κυβέρνησης και Υπουργού Δι¬ 
καιοσύνης, αποφασίζουμε: 

Άρθρο μόνο 

Ο αριθμός των οργανικών θέσεων των Δικαστικών Επιμελητών για 
κάθε περιφέρεια Πρωτοδικείου για την μέχρι τέλος Δεκεμβρίου 1993 


τριετία ορίζεται όπως παρακάτω: 

I. Εφετείο Αθηνών 

1. Περιφέρεια Πρωτοδικείου Αθηνών 700 

2. Περιφέρεια Πρωτοδικείου Χαλκίδας 33 

3. Περιφέρεια Πρωτοδικείου Λαμίας 24 

4. Περιφέρεια Πρωτοδικείου Θήβας 12 

5. Περιφέρεια Πρωτοδικείου Λειβαδιάς 8 

6. Περιφέρεια Πρωτοδικείου Άμφισσας 6 

7. Περιφέρεια Πρωτοδικείου Ευρυτανίας 4 

II. Εφετείο Πειραιά 

1. Περιφέρεια Πρωτοδικείου Πειραιά 150 

III. Εφετείο Αιγαίου 

1. Περιφέρεια Πρωτοδικείου Σύρου 8 

2. Περιφέρεια Πρωτοδικείου Μυτιλήνης 15 

3. Περιφέρεια Πρωτοδικείου Σάμου 9 

4. Περιφέρεια Πρωτοδικείου Χίου 7 

5. Περιφέρεια Πρωτοδικείου Νάξου 3 

IV Εφετείο Δωδεκανήσου 

1. Περιφέρεια Πρωτοδικείου Ρόδου 18 

2. Περιφέρεια Πρωτοδικείου Κω 10 

V. Εφετείο Θεσσαλονίκης 

1. Περιφέρεια Πρωτοδικείου Θεσσαλονίκης 162 

2. Περιφέρεια Πρωτοδικείου Σερρών 19 

3. Περιφέρεια Πρωτοδικείου Κιλκίς 5 

4. Περιφέρεια Πρωτοδικείου Έδεσσας 13 

5. Περιφέρεια Πρωτοδικείου Κατερίνης _ 16 

6. Περιφέρεια Πρωτοδικείου Καστοριάς 10 

7. Περιφέρεια Πρωτοδικείου Χαλκιδικής 12 

8. Περιφέρεια Πρωτοδικείου Βέροιας 27 

9. Περιφέρεια Πρωτοδικείου Φλώρινας 8 

10. Περιφέρεια Πρωτοδικείου Γιαννιτσών 8 

VI. Εφετείο Θράκης 

1. Περιφέρεια Πρωτοδικείου Ροδόπης 8 

2. Περιφέρεια Πρωτοδικείου Δράμας 13 

3. Περιφέρεια Πρωτοδικείου Ξάνθης 13 

4. Περιφέρεια Πρωτοδικείου Καβάλας 18 

5. Περιφέρεια Πρωτοδικείου Ορεστιάδας 8 

6. Περιφέρεια Πρωτοδικείου Αλεξανδρούπολης 14 

VII. Εφετείο Κεκρύρας 

1. Περιφέρεια Πρωτοδικείου Κέρκυρας 20 

2. Περιφέρεια Πρωτοδικείου Θεσπρωτίας 6 

VIII. Εφετείο Ιωαννίνων 

1. Περιφέρεια Πρωτοδικείου Ιωαννίνων 19 

2. Περιφέρεια Πρωτοδικείου Άρτης 11 

3. Περιφέρεια Πρωτοδικείου Πρέβεζας 8 


νΐΙΙΙ. Εφετείο Λάρισας 

1. Περιφέρεια Πρωτοδικείου Λάρισας 38 

2. Περιφέρεια Πρωτοδικείου Βόλου 32 

3. Περιφέρεια Πρωτοδικείου Τρικάλων 20 

4. Περιφέρεια Πρωτοδικείου Καρδίτσας 19 

5. Περιφέρεια Πρωτοδικείου Κοζάνης 18 

6. Περιφέρεια Πρωτοδικείου Γρεβενών 7 

X. Εφετείο Ναυπλίου 

1. Περιφέρεια Πρωτοδικείου Ναυπλίου 22 

2. Περιφέρεια Πρωτοδικείου Κορίνθου 38 

3. Περιφέρεια Πρωτοδικείου Τριπόλεως . 15 

4. Περιφέρεια Πρωτοδικείου Κυπαρισσίας 13 

5. Περιφέρεια Πρωτοδικείου Σπάρτης 10 

6. Περιφέρεια Πρωτοδικείου Καλαμάτας 30 

7. Περιφέρεια Πρωτοδικείου Γυθεϊου 6 

XI. Εφετείο Πατρών 

1. Περιφέρεια Πρωτοδικείου Πατρών 52 

2. Περιφέρεια Πρωτοδικείου Ηλείας 16 

3. Περιφέρεια Πρωτοδικείου Μεσολογγίου 17 

4. Περιφέρεια Πρωτοδικείου Αγρίνιου 16 

5. Περιφέρεια Πρωτοδικείου Ζακύνθου 6 

6. Περιφέρεια Πρωτοδικείου Καλαβρύτων 8 

7. Περιφέρεια Πρωτοδικείου Λευκάδας 7 

8. Περιφέρεια Πρωτοδικείου Αμαλιάδας 15 

9. Περιφέρεια Πρωτοδικείου Κεφαλληνίας 6 

10. Περιφέρεια Αίγιου 10 

XIII. Εφετείο Κρήτης 

1. Περιφέρεια Πρωτοδικείου Χανιών 15 

2. Περιφέρεια Πρωτοδικείου Ηρακλείου 40 

3. Περιφέρεια Πρωτοδικείου Ρεθύμνης *. - ■ 8 

4. Περιφέρεια Πρωτοδικείου Λασηθίου 16 


Στον Υπουργό Δικαιοσύνης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΙ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ 1 ΑΡΙΘ. 304 

Μεταφορά έδρας συμβολαιογράφου από το Δήμο Αθηναίων στο Δήμο 

Γλυφάδας. ’ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 2 παράγραφος 3 και 4 του Νόμου 670/ 
1977 «Περί κώδικος συμβολαιογράφων» (ΦΕΚ 232/25.8.1977 
τ.Ά). 

2) Την αριθ. 6α/14.2.1991 γνωμοδότηση της Ολομέλειας του Δι¬ 
καστηρίου Πρωτοδικών Αθηνών που εκδόθηκε μετά την από 
27.11.1990 γνώμη του Διοικητικού Συμβουλίου του Συμβολαιογραφι¬ 
κού Συλλόγου Εφετείων Αθηνών - Πειραιώς - Αιγαίου - Δωδεκανήσου 
και 

3) Την 257/1991 γνωμοδότηση του Συμβουλίου της Επικράτειας, 
με πρόταση του Αντιπροέδρου της Κυβέρνησης και Υπουργού Δικαιοσύ¬ 
νης, αποφασίζουμε: 

Άρθρο μόνο 1 _■ 

Η έδρα μιάς από τις θέσεις συμβολαιογράφων του Ειρηνοδικείου 

Αθηνών μεταφέρεται από το Δήμο Αθηναίων στο Δήμο Γλυφάδας που 
υπάγεται στην ίδια Ειρηνοδικειακή περιφέρεια. 


Στον Αντιπρόεδρο της Κυβέρνησης και Υπουργό Δικαιοσύνης αναθέ¬ 
τουμε τη δημοσίευση και εκτέλεση του παρόντος Διατάγματος, 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΙ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 305 
Σύσταση Περιφερειακών Σταθμών πρόληψης και καταπολέμησης της 
ρύπανσης της θάλασσας στις Λιμενικές Αρχές Σύρου και Νεάπολης 
Βοιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


α. Τις διατάξεις του άρθρου 15, παράγ. 4 του Ν. 743/77 (Α' 319) 
«περί προστασίας του θαλάσσιου περιβάλλοντος και ρυθμίσεως συναφών 
θεμάτων». 


β. Την αριθμ. Υ.1201/5.10.90 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Εθνικής Οικονο¬ 
μίας Ευθ. Χριστοδούλου» (Β' 636). 


γ. Την αριθ. Υ.1140/1051173/1390/9.7.90 κοινή απόφαση του 
Πρωθυπουργού και Υπουργού Οικονομικών «Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών» (Β' 420). 


δ. Τη γνωμοδότηση του Συμβουλίου της Επικράτειας αριθ. 125/ 
1991 με πρόταση του Υπουργού Προεδρίας της Κυβέρνησής, του Ανα¬ 
πληρωτή Υπουργού Εθνικής Οικονομίας, του Υφυπουργού Οικονομι¬ 
κών και του Υπουργού Εμπορικής Ναυτιλίας, αποφασίζουμε: 

Άρθρο Πρώτο 

1. Ιδρύονται αντίστοιχα από ένας Σταθμός Πρόληψης και καταπολέ¬ 
μησης της ρύπανσης της θάλασσας, στις Λιμενικές Αρχές Σύρου και Νε¬ 
άπολης Βοιών. 


2. Οι αρμοδιότητες των πιο πάνω Σταθμών καθορίζονταιι στο άρθρο 
15, παράγ. 2 και 3 του Ν. 743/77 (Α' 319). 

Άρθρο Δεύτερο 

Το διάταγμα αυτό ισχύει από την ημερομηνία δημοσίευσής του στην 
Εφημερίδα της Κυβερνήσεως. 


Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του Διατάγματος αυτού. 

Αθήνα, 13 Ιουνίου 1991 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Μ. ΕΒΕΡΤ 


ΑΝΑΠΛ. ΕΘΝ. ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 


ΥΦΥΠ. ΟΙΚΟΝΟΜΙΚΟΝ 

ΠΑΝ. ΔΕΛΗΜΗΤΣΟΣ 


ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤ. Α. ΠΑΥΛΙΔΗΣ 


(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 306 
Συμπλήρωση της παραγράφου Β’ του άρθρου 1 του Π.Δ/τος 996/ 
1979 «Περί ειδικών προσόντων υποψηφίων προς απόκτησιν αποδει¬ 
κτικών Ναυτικής ικανότητος Αξιωματικών Καταστρώματος Μηχα¬ 
νής και Ασυρμάτου» (Α’ 227), όπως τροποποιήθηκε από το Π.Δ/ 
γμα 435/1989 (Α' 188)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

α. Τις διατάξεις των άρθρων 2 παρ. 1, 76 και 77 του Ν.Δ/τος 187/ 
,1973 «Περί Κώδικος Δημοσίου Ναυτικού Δικαίου» (Α' 261). 

β. Τη γνωμοδότηση του Συμβουλίου Εμπορικού Ναυτικού αριθμ. 
289/15.3.91. 

γ. Τη γνωμοδότηση του Συμβουλίου της Επικράτειας αριθμ. 313/ 
10.5.91 με πρόταση του Υπουργού Εμπορικής Ναυτιλίας, αποφασί¬ 
ζουμε: 

Άρθρο μόνο 

Στην παράγραφο Β' του άρθρου 1 του Π.Δ/τος 996/1979 (Α' 277), 
όπως τροποποιήθηκε από το,Π.Δ/γμα 435/1989 (Α' 188), προστίθε¬ 
ται εδάφιο (γ) ως εξής: 

«γ) Απόκτηση πτυχίου Δημόσιας Σχολής Ε.Ν. Γενικού Χειριστή του 
Παγκόσμιου Ναυτιλιακού Συστήματος Κινδύνου και Ασφαλείας (ΟΟ- 
Ο.Μ.ϋ.5.5.)». 

Στο Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 


Αθήνα, 17 Ιουνίου 1991 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 


. -♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 307 - - 

Τροποποίηση της παραγράφου Α του άρθρου 1 του Π.Δ/τος 394/ 
1986 «Ειδικά προσόντα υποψηφίων για απόκτηση αποδεικτικών 
ναυτικής ικανότητας υπηρεσίας διαμερισμάτων και παρεχόμενο δι¬ 
καίωμα υπηρεσίας στα εμπορικά πλοία» (Α’ 176), όπως τροποποιή¬ 
θηκε από το Π.Δ/γμα 434/1989 (Α' 188)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 2 παρ. 1, 76, 77 και 81 του Ν.Δ/τος 
187/1973 «Περί Κώδικος Δημοσίου Ναυτικού Δικαίου» (Α’ 261). 

β. Τη γνωμοδότηση του Συμβουλίου Εμπορικού Ναυτικού αριθμ. 
289/15.3.91. 

γ. Τη γνωμοδότηση του Συμβουλίου της Επικράτειας αριθμ. 312/ 
10.5.91 με πρόταση του Υπουργού Εμπορικής Ναυτιλίας αποφασί¬ 
ζουμε: 


Άρθρο 1 

Οι διατάξεις της παραγράφου Α του άρθρου 1 του Π.Δ/τος 394/ 
1986 (Α' 176), όπως τροποποιήθηκε από το Π.Δ/γμα 434/1989 (Α’ 
188) αντικαθίστανται! ως εξής: 

«Α. Πτυχίο Αρχιθαλαμηπόλου: 

α. Απολυτήριο Γυμνασίου ή ενδεικτικό αποφοίτησης τρίτης τάξης 
Γυμνασίου παλαιού τύπου. 

β. Τετραετής θαλάσσια υπηρεσία θαλαμηπόλου σε επιβατηγά πλοία, 
μετά την απόκτηση της άδειας θαλαμηπόλου Α' τάξης. 

γ. Επιτυχής δοκιμασία σε εξετάσεις, μετά τη συμπλήρωση της τετρα¬ 
ετούς θαλάσσιας υπηρεσίας. 

Ως προς την εξεταστέα ύλη* τη συγκρότηση των εξεταστικών επιτρο¬ 
πών καθώς και τα καταβαλλόμενα εξέταστρα, τα έξοδα εξετάσεων και 
τα έξοδα εργαστηρίου - υγειονομικού ελέγχου, ισχύουν τα προβλεπό- 
μενα κάθε φορά για τους Αρχιθαλαμηπόλους Α' τάξης Ε.Ν. Οι εξετά¬ 
σεις για την απόκτηση πτυχίου Αρχιθαλαμηπόλου διενεργούνται μία 

φορά το χρόνο κατά το μήνα Ιανουάριο». 

Άρθρο 2 

Καταργούμενες διατάξεις 

Από τη δημοσίευση του παρόντος Π.Δ/τος καταργείται η παρ. ιδ του 
άρθρου 1 του Π.Δ/τος 17/1983 (Α' 14). 

Στο Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

ΠΡΑΞΕΙΣ ΙΕΡΑΣ ΣΥΝΟΔΟΥ 

(7) 

ΚΑΝΟΝΙΣΜΟΣ ΥΠ' ΑΡΙΘ. 54/1991 

Τροποποίηση και συμπλήρωση του υπ’ αριθμ. 5/1978 Κανονισμού, ως 

ετροποποιήθη και συνεπληρώθη δια των υπ’ αριθμ. 10/1980 και 

12/1980 Κανονισμών. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
Έχουσα υπόψη: 

1. Τας διατάξεις του άρθρου 42 παράγρ, 2 του Ν. 590/1977 «Περί 
καταστατικού Χάρτου της Εκκλησίας της Ελλάδος». 

2. Τας υπ’ αριθμ. 2/7.11.1991 και 2/7.5.1991 Πράξεις του 
Α.Υ.Σ.Ε. 

3. Τας από 13.11.1990 και 8.5.1991 Αποφάσεις Αυτής, ψηφίζει: 

Τον υπ’ αριθμ. 54/1991 Κανονισμόν, έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 54/1991 

«Περί τροποποιήσεως και συμπληρώσεως του υπ’ αριθμ. 5/1978 Κα¬ 
νονισμού ως ετροποποιήθη και συνεπληρώθη δια των υπ’ αριθμ. 10/ 
1980 και 12/1980 Κανονισμών». 

Άρθρον 1 

Εις το άρθρον 152 του υπ’ αριθμ. 5/1978 Κανονισμού ως ετροπο¬ 
ποιήθη και συνεπληρώθη δια του άρθρου 3 του υπ’ αριθμ. 10/1980 
Κανονισμού, μετά το άρθρον 152 ι’, προστίθεται άρθρον 152 ια’, έχον 
ως ακολούθως: - 

Άρθρον 152 ια' 

1. Συνιστώνται εις το ΤΑΚΕ αι κατωτέρω θέσεις μονίμου προσωπι¬ 
κού: 

α) Κλάδος ΠΕ Πληροφορικής 

Δύο (2) θέσεις ειδικότητος Επιστήμης των Υπολογιστών (50Ρ- 
ΤΨΑΚΕ), επί βαθμοίς Γ-Α. . 

β) Κλάδος ΤΕ Πληροφορικής 

Δύο (2) θέσεις ειδικότητος Πληροφορικής (50ΕΤ\νΑΚΕ), επί βαθ¬ 
μοίς Γ-Α. 

γ) Κλάδος ΔΕ Προσωπικού Η/Υ 

Οκτώ (8) θέσεις, επί βαθμοίς Γ-Α, κατανεμόμεναι κατ’ ειδικότητα 
ως εξής: 

αα) Προγραμματιστών Η/Υ, δύο (2) θέσεις, ββ) Χειριστών Η/Υ, πέ¬ 
ντε (5) θέσεις, γγ) Χειριστών διατρητικών μηχανών, μία (1) θέσις. 

δ) Κλάδος ΥΕ3 Προσωπικού Καθαριότητος 

Δύο (2) θέσεις, επί βαθμοίς Δ-Γ. 

2. Προσόντα διορισμού εις τον εισαγωγικόν βαθμόν των ως άνω συ- 
νιστωμένων Κλάδων και θέσεων ορίζονται τα προβλεπόμενα υπό του 
Π.Δ. 194/1988 (ΦΕΚ 84Α'), ως εκάστοτε ισχύει. 

Άρθρον 2 

Εις τας θέσεις μονίμων Υπαλλήλων της Ιεράς Μητροπόλεως Σερρών 
και Νιγρίτης, αι οποίαι συνεστήθησαν δια της παραγράφου 64 του άρ¬ 
θρου 152 του υπ’ αριθμ. 5/1978 Κανονισμού, προστίθενται αι κάτωθι 
θέσεις υπαλλήλων: 


α) Κλάδος ΠΕ 2 Διοικητικού 
Μία (1) θέσεις, επί βαθμοίς Γ-Α. 
β) Κλάδος ΔΕ Γραφέων 
Μία (1) θέσεις, επί βαθμοίς Γ-Α. 

Άρθρον 3 

Η ισχύς του παρόντος Κανονισμού άρχεται από της δημοσίευσεώς 
του δια της Εφημερίδας της Κυβερνήσεως και του επισήμου Δελτίου της 
Εκκλησίας της Ελλάδος «ΕΚΚΛΗΣΙΑ». 

Εν Αθήναις τη 8.5.1991 
Ο Πρόεδρος 

ή Ο Αθηνών ΣΕΡΑΦΕΙΜ 
-♦-- 

ΠΡΑΞΕΙΣ ΥΠΟΥ ΡΓΙΚΟΥ ΣΥΜΒΟΥΛΙΟΥ 

( 8 ) 

Πράξη 76 της 4 Ιουλίου 1991 

Σύσταση και συγκρότηση Πενταμελούς Επιτροπής και Ομάδας Εργα¬ 
σίας για την κινητή τηλεφωνία. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 8 παρ. 4 περίπτ. γ' του Ν. 1558/1985 
«Κυβέρνηση και Κυβερνητικά Όργανα» (ΕτΚ Α/137). 

β. Τις διατάξεις του άρθρου 6 παρ. 2 περίπτ. α' και του άρθρου 48 
του Ν.Δ. 165/1973 «Περί Οργανισμού Τηλεπικοινωνιών Ελλάδος», 
καθώς και εκείνες του άρθρου 93 του Ν. 1892/1990 «Για τον εκσυγ¬ 
χρονισμό και την ανάπτυξη και άλλες διατάξεις» (ΕτΚ Α/101). 
γ. Την ανάγκη εισαγωγής της κινητής τηλεφωνίας στην Ελλάδα, 
δ. Τη σχετική πρόταση του Πρωθυπουργού, αποφασίζει: 

1. Τη σύσταση Πενταμελούς Επιτροπής για την κινητή τηλεφωνία, 
την οποία και συγκροτεί από τους: 

α. Αντιπρόεδρο της Κυβέρνησης Τζαννή Τζαννετάκη, ως Πρόεδρο 
τους: ., ^ , ~ ,, 

β. Υπουργό Μεταφορών και Επικοινωνιών, -Ά 
γ. Αναπληρωτή Υπουργό Εθνικής Οικονομίας, 
δ. Υφυπουργό Μεταφορών και Επικοινωνιών και 
ε. Γενικό Διευθυντή του ΟΤΕ, ως μέλη. 

2. Έργο της Επιτροπής είναι η μελέτη και ο συντονισμός των ενερ¬ 
γειών για την παραχώρηση του δικαιώματος εγκατάστασης, οργάνω¬ 
σης και εκμετάλλευσης της κινητής τηλεφωνίας στη χώρα σε ιδιωτικούς 
φορείς, στους οποίους θα μετέχει και ο Οργανισμός Τηλεπικοινωνιών 
Ελλάδος (ΟΤΕ) Α.Ε. και η υποβολή σχετικής εισήγησης προς το 
Υπουργικό Συμβούλιο για τη λήψη της τελικής απόφασης. 

3. Για την πραγματοποίηση του ανωτέρω έργου της, η Επιτροπή θα 
υποβοηθηθεί: 

α) Από Ομάδα Εργασίας, η οποία συνιστάται με αυτή την απόφαση 
και συγκροτείται από τους: 

α. Γενικό Διευθυντή Επικοινωνιών, του Υπουργείου Μεταφορών και 
Επικοινωνιών. 

β. Γενικό Διευθυντή του ΟΤΕ. 
γ. Αναπληρωτή Γενικό Διευθυντή του ΟΤΕ. 
δ. Σπυρίδωνα Βλιάμο, μέλος του Δ.Σ. του ΟΤΕ. 
ε. Βασίλειο Κατριβέση, υπάλληλο του Υπουργείου Εθνικής Οικονο¬ 
μίας. 

β) Από Συμβούλους με διεθνή εμπειρία σε θέματα κινητής τηλεφω¬ 
νίας, οι οποίοι θα προαληφθούν και θα αμοιφθούν από τον ΟΤΕ σύμ¬ 
φωνα με τις διατάξεις του άρθρου 48 του Ν.Δ. 165/73 και οι οποίοι θα 
συμβάλουν στη σύνταξη των προδιαγραφών, στη διαμόρφωση των κρι¬ 
τηρίων επιλογής φορέων και στην επιχειρηματική αξιολόγηση του προ¬ 
γράμματος της κινητής τηλεφωνίας. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιουλίου 1991 

Ο Πρόεδρος Οι Αντιπρόεδροι Τα Μέλη 

Ακριβές Αντίγραφον 

Ο Γραμματέας του Υπουργικού -Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ ' 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Α ΠΟΦΑΣΕΙ Σ 

(9) 

Πράξη Διοικητή αριθ. 1955/2.7.91 
(Άρθρο 1 του Ν. 1266/82) 

Κανόνες που διέπουν τη χορήγηση δανείων σε δραχμές από πιστωτικά 
ιδρύματα που λειτουργούν στην Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του Ν.Δ. 588/1948 «περί ελέγχου της πίστεως». 

β) Τις διατάξεις του Α.Ν. 1665/1951 «περί λειτουργίας και ελέγ¬ 
χου των τραπεζών». 

γ) Τις διατάξεις του άρθρου 1 του Ν. 1266/82 «όργανα ασκήσεως 
της νομισματικής, πιστωτικής και συναλλαγματικής πολιτικής και άλ¬ 
λες διατάξεις». 

δ) Τις διατάξεις τής απόφ. ΝΕ 1509/1/14.9.68 «κανόνες διέποντες 
τας χρηματοδοτήσεις και λοιπάς τοποθετήσεις των τραπεζών», όπως 
ισχύουν, και 

ε) Τη σκοπιμότητα απλοποίησης του συστήματος πιστωτικών κανό¬ 
νων και κωδικοποίησης σε ενιαίο κείεμνο των σχετικών διατάξεων, 
αποφάσισε: 

Να καθορίσει ότι ο δανεισμός σε δραχμές από τα πιστωτικά ιδρύματα 
διέπεται από τις ακόλουθες διατάξεις: 

Α. Δάνεια για κεφάλαιο κίνησης και για πάγιες εγκαταστάσεις 
και εξοπλισμό 

1. Η χρηματοδότηση των πάσης φύσεως επιχειρήσεων, των επαγ- 
γελματιών και των νομικών προσώπων ή ενώσεων προσώπων μη κερ¬ 
δοσκοπικού χαρακτήρα για την κάλυψη αναγκών τους σε κεφάλαια κί¬ 
νησης και δαπανών τους για την απόκτηση παγίων εκγαταστάσεων, 
εξοπλισμού και μεταφορικών μέσων διενεργείται χωρίς περιορισμούς ή 
ειδικούς όρους, με εξαίρεση τις περιπτώσεις που αναφέρονται στις επό¬ 
μενες παραγράφους 2 και 3. Τα πιστωτικά ιδρύματα καθορίζουν τους 
όρους των οανείων, με την επιφύλαξη των διατάξεων περί ελάχιστων 
ορίων επιτοκίων που ισχύουν. 

Ειδικότερα διευκρινίζεται ότι: 

α) Οι χρηματοδοτήσεις επιτρέπεται να καλύπτουν και: ΐ) την από¬ 
κτηση υφισταμένων παγίων εγκαταστάσεων, μεταχειρισμένου εξοπλι¬ 
σμού και μεταχειρισμένων μεταφορικών μέσων και ίί) μετοχών ή εταιρι¬ 
κών μεριδίων, εφόσον εξασφαλίζεται ο έλεγχος της επιχείρησης στο κε¬ 
φάλαιο της οποίας πραγματοποιείται η συμμετοχή. 

β) Επιτρέπεται η χρηματοδότηση και της αξίας οικοπέδων, εφόσον 
αυτά εξυπηρετούν την επιχειρηματική δραστηριότητα του δανειολήπτη 
ή προορίζονται για την ανέγερση κτιριακών εγκαταστάσεων. 

γ) Παύει να είναι υποχρεωτική η έκδοση δίγραμμων επιταγών σε 
διαταγή των πωλητών αγροτικών και βιοτεχνικών προϊόντων. 

2. Διατηρούνται σε ισχύ οι ειδικές διατάξεις που διέπουν: 

α) τη χρηματοδότηση της ναυτιλίας, 

β) τη χρηματοδότηση μικρομεσαίων μεταποιητικών επιχειρήσεων 
από το Ειδικό Κεφάλαιο με βάση την απόφ. ΝΕ 197/11/3.4.78, όπως 
ισχύει, 

γ) τη χρηματοδότηση εξαγωγών με προθεσμιακό διακανονισμό σύμ¬ 
φωνα με την ΠΔ/ΤΕ 127/2.12.82, όπως ισχύει, 

δ) τις κατηγορίες χρηματοδοτήσεων που καλύπτονται με την εγγύ¬ 
ηση του Δημοσίου ή των οποίων το επιτόκιο επιδοτείται είτε από το λο¬ 
γαριασμό του Ν. 128/75 είτε απευθείας από τον κρατικό προϋπολογι¬ 
σμό, 

ε) τη χρηματοδότηση δημόσιων επιχειρήσεων και οργανισμών, των 
οποίων οι συνολικές δανειακές ανάγκες υπόκεινται σε όρια. Για τη χρη¬ 
ματοδότηση νομικών προσώπων που υπάγονται στον ΑΝ 1611/50, 
απαιτείται σε κάθε περίπτωση συνηγορία του Υπουργείου Εθνικής Οι- 
κονομίοις και του εποπτεύοντος Υπουργείου. 

3. Δεν επιτρέπεται η χρηματοδότηση χρηματιστηριακών επιχειρή¬ 
σεων, εταιριών επενδύσεων χαρτοφυλακίου και εταιριών διαχείρισης 
αμοιβαίων κεφαλαίων για αγορά τίτλων. 

Β. Δάνεια προς ιδιώτες για την κατασκευή, επισκευή και 
αγορά ακινήτων στην Ελλάδα 


1. Το ύψος και οι όροι των δανείων καθορίζονται από τα πιστωτικά 
ιδρύματα, με την επιφύλαξη των διατάξεων περί ελάχιστων ορίων επι¬ 
τοκίων χορηγήσεων που ισχύουν. Οι χρηματοδοτήσεις αφορούν ακίνητα 
που προορίζονται για ιδιόχρηση ως κατοικίες ή πάσης φύσεως ακίνητα 
που προορίζονται για εκμετάλλευση. Διευκρινίζεται ότι επιτρέπεται και 
η χρηματοδότηση της αξίας αγοράς των οικοπέδων επί των οποίων θα 
ανεγερθούν τα κτίρια. 

2. Επιτρέπεται η χρηματοδότηση, σύμφωνα με τα οριζόμενα στην 
προηγούμενη παράγραφο, των δαπανών αγοράς και εγκατάστασης 
ηλιακών θερμοσιφώνων, κεντρικών συστημάτων θέρμανσης και κλιμα¬ 
τισμού, καθώς και συστημάτων πυρανίχνευσης και πυρόσβεσης. 

3. Διατηρούνται σε ισχύ οι ειδικές διατάξεις που διέπουν τη χορή- 
γηση: 

α) δανείων στεγαστικού ταμιευτηρίου, 

β) στεγαστικών δανείων δημοσίων υπαλλήλων και υπαλλήλων 
ΝΠΔΔ και δημοσίων επιχειρήσεων από το Ταχυδρομικό Ταμιευτήριο 
και το Ταμείο Παρακαταθηκών και Δανείων, 
γ) στεγαστικών δανείων τραπεζοϋπαλλήλων, 
δ) δανείων Εργατικής και Λαϊκής Κατοικίας, 
ε) στεγαστικών δανείων προς διάφορες κατηγορίες πληγέντων, 
αγροτικών στεγαστικών δανείων και δανείων που αφορούν παραδο¬ 
σιακά ή διατηρητέα κτίρια, εφόσον για τις κατηγορίες αυτές δανείων 
είτε -χορηγείται η εγγύηση του Ελληνικού Δημοσίου είτε καταβάλλεται 
κρατική επιχορήγηση είτε επιδοτείται το επιτόκιο από το λογαριασμό 
του Ν. 128/75 ή απευθείας από τον κρατικό προϋπολογισμό. 

στ) δανείων που προβλέπονται από την ΠΔ/ΤΕ 716/18.3.86, όπως 
ισχύει. 

Γ. Πώληση με πίστωση ειδών διάρκειας, καινούργιων 
ή μεταχειρισμένων 

α) Είδη διάρκειας που πωλούνται σε φυσικά πρόσωπα και εξυπηρε¬ 
τούν προσωπικές καταναλωτικές ανάγκες. 

Καταβάλλεται σε μετρητά κατά την αγορά το 30% τουλάχιστον του 
συνολικού τιμήματος. Το πίστούμενο μέρος του τιμήματος εξοφλείται 
εντός 18 μηνών το αργότερο και η μέση, σταθμισμένη κατά το ύψος των 
επιμέρους δόσεων, διάρκεια της πίστωσης δεν επιτρέπεται να υπερβαίνει 
τους 10 μήνες. 

Οι επιχειρήσεις που πωλούν με πίστωση είδη διάρκειας σε τελικούς 
αγοραστές καθώς και τα πιστωτικά ιδρύματα που προεξοφλούν ή δέχο¬ 
νται ως ενέχυρο πιστωτικούς τίτλους που αφορούν τις πωλήσεις αυτές 
οφείλουν να τηρούν ή να ελέγχουν την τήρηση των πιο πάνω όρων. 

β) Είδη διάρκειας που πωλούνται σε τελικούς αγοραστές, φυσικά ή 
νομικά πρόσωπα, και εξυπηρετούν επαγγελματικές ανάγκες. 

Οι όροι πώλησης των ειδών αυτών καθορίζονται μεταξύ των συμ- 
βαλλομένων. Καταργείται η υποχρέωση καταβολής σε μετρητά ελάχι¬ 
στου ποσοστού του συνολικού τιμήματος. 

Δ. Καναναλωτική Πίστη/Προσωπικά δάνεια 

1. Επιτρέπεται η χρηματοδότηση φυσικών προσώπων μέσω της χρή¬ 
σης τραπεζικών πιστωτικών δελτίων με τους ακόλουθους όρους και 
προϋποθέσεις: 

α) Το πιστωτικό δελτίο επιτρέπεται να χρησιμοποιείται για την 
αγορά αγαθών και υπηρεσιών, την εξόφληση υποχρεώσεων του κατό¬ 
χου και για άντληση από τον κάτοχο μετρητών μέχρι ποσού δρχ. 
25.000 κατά μήνα, 

β) το χρεωστικό υπόλοιπο του λογαριασμού, με εξαίρεση τις χρεώ¬ 
σεις που αφορούν πληρωμές που πραγματοποιήθηκαν κατά τον αμέσως 
προηγούμενο της έκδοσης του λογαριασμού μήνα, δεν επιτρέπεται να 
υπερβαίνει το ποσό των δρχ. 200.000. Σε περίπτωση κατά σύστημα 
υπέρβασης του ορίου αυτού, το πιστωτικό ίδρυμα υποχρεούται να προ¬ 
βαίνει σε ακύρωση του πιστωτικού δελτίου. Απαγορεύεται η έκδοση 
νέου πιστωτικού δελτίου τουλάχιστον προ της συμπλήρωσης διετίας 
από την ακύρωση, 

γ) σε περίπτωση που οι εκδότες καρτών πραγματοποιούν συμφωνίες 
με συγκεκριμένους πωλητές ειδών διάρκειας για αγορά των ειδών αυ¬ 
τών με χρήση καρτών, ευθύνονται και οι εκδότες των καρτών για την 
τήρηση των όρων πώλησης των ειδών διάρκειας, σύμφωνα με τα καθο¬ 
ριζόμενα στην παράγραφο Γ(α) ανωτέρω, 

δ) το επιτόκιο και οι λοιποί όροι καθορίζονται από τον εκδότη του δελ¬ 
τίου, με την επιφύλαξη των διατάξεων περί ελάχιστων ορίων επιτοκίων 
χορηγήσεων που ισχύουν. 

ε) η χρήση των πιστωτικών δελτίων στο εξωτερικό διέπεται από τις 
ισχύουσες διατάξεις. 

2. Επιτρέπεται η χορήγηση δανείων σε φυσικά πρόσωπα για την κά¬ 
λυψη πάσης φϋσεως αναγκών τους με τους ακόλουθους όρους και προϋ¬ 
ποθέσεις: 

α) το ύψος του δανείου στο ίδιο φυσικό πρόσωπο δεν επιτρέπεται να 
υπερβαίνει συνολικά το ποσό των δρχ. 200.000, 

β) η ανώτατη διάρκεια των δανείων είναι 18 μήνες, 
γ) το επιτόκιο και οι λοιποί όροι καθορίζονται από τα πιστωτικά ιδρύ¬ 
ματα, με την επιφύλαξη των διατάξεων περί ελάχιστων ορίων επιτοκίων 
χορηγήσεων που ισχύουν. 

3. Επιτρέπεται η χορήγηση δανείων σε φυσικά πρόσωπα επ’ ενεχύρω 
τίτλων εισηγμένων στο Χρηματιστήριο Αξιών Αθηνών, με τους ακόλου¬ 
θους όρους και προϋποθέσεις: 

α) το ύψος του δανείου δεν επιτρέπεται να υπερβαίνει το ποσοστό το 
50% της τρέχουσας αξίας των τίτλων και σε απόλυτο ύψος το ποσό των 
δρχ. 5.000.000, 

β) η ανώτατη διάρκεια των δανείων είναι 18 μήνες, 
γ) το επιτόκιο και οι λοιποί όροι καθορίζονται από τα πιστωτικά ιδρύ¬ 
ματα, με την επιφύλαξη των διατάξεων περί ελάχιστων ορίων επιτοκίων 
χορηγήσεων που ισχύουν. 

Ε. Διευκρινίζεται ότι οι ρυθμίσεις οφειλών προς πιστωτικά ιδρύματα 
διέπονται από τις διατάξεις της ΠΔ/ΤΕ 1620/5.10.89. 

ΣΤ. Διατηρούνται σε ισχύ οι διατάξεις που απαγορεύουν τη χορή¬ 
γηση ορισμένων κατηγοριών δανείων από συγκεκριμένα πιστωτικά 
ιδρύματα ή κατηγορίες πιστωτικών ιδρυμάτων. 

Ζ. Καταργείται η απόφ. ΝΕ 1509/1/14.9.68, όπως ισχύει, με 
εξαίρεση τις διατάξεις της παραγράφου II του πρώτου κεφαλαίου που 
αναφέρονται στην επιβολή ποινικής ρήτρας και τις διατάξεις του τετάρ¬ 
του κεφαλαίου που διέπουν τις υποχρεωτικές τοποθετήσεις επί καταθέ¬ 
σεων. Επίσης καταργούνται οι διατάξεις άλλων αποφάσεων των νομι¬ 
σματικών αρχών που έρχονται σε αντίθεση με τις διατάξεις της παρού¬ 
σας Πράξης. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙ ΚΙ ΑΣ 

-♦- 

( 10 ) 

Τροποποίηση της ΠΔ/ΤΕ 1896/8.2.91 με την οποία εγκρίθηκε η λει¬ 
τουργία νέας τράπεζας υπό την επωνυμία ΕΓΝΑΤΙΑ ΤΡΑΠΕΖΑ 
Α.Ε. 

(Συνεδρίαση 473/20.5.91, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 
α) την ΠΔ/ΤΕ 1896/8.2.91, 

β) την από 11.4.91 (ΑΠ 4689) αίτηση του Ανδρέα Μπούμη, διαχει¬ 
ριστή και εκπροσώπου της αστικής εταιρείας «Ιδρυτική Ομάδα ΕΓΝΑ- 
ΤΙΑΣ ΤΡΑΠΕΖΑΣ», 

γ) το από 14.5.91 έγγραφο της Γενικής Επιθεώρησης Τραπεζών 
(ΑΠ 4887), αποφάσισε: 

Να αντικαταστήσει την παράγραφο 1/1 της ΠΔ/ΤΕ 1896/8.2.91, 
ως εξής: 

«Το μετοχικό κεφάλαιο της τράπεζας θα είναι δραχμές έξι δισεκατομ¬ 
μύρια (δρχ. 6.000.000.000) και θα καταβληθεί εξ ολοκλήρου σε με¬ 
τρητά». 

Οι λοιπές διατάξεις της ΠΔ/ΤΕ 1896/8.2.91, παραμένουν αμετά¬ 
βλητες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 3 Ιουλίου 1991 

Η Γραμματέας 
Μ. ΚΑΡΑΜΠΕΛΑ 


(Π) 

Χορήγηση συναλλάγματος για την εξόφληση πιστωτικών διευκολύν¬ 
σεων για την προετοιμασία και πραγματοποίηση εξαγωγών. 

(Συνεδρίαση 475/6.6.91, θέμα 8) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 

ΘΕΜΑΤΩΝ 

Αφού έλαβε υπόψη τη σκοπιμότητα περαιτέρω διευκόλυνσης της εξα- 
γωγικής δραστηριότητας τών ελληνικών επιχειρήσεων, αποφάσισε τα 
ακόλουθα: 

Επιτρέπεται, χωρίς προηγούμενη έγκριση της Τράπεζας της Ελλά¬ 
δος, η συναλλαγματική εξυπηρέτηση από τα πιστωτικά ιδρύματα των 
χορηγουμένων στους Έλληνες εξαγωγείς πιστωτικών διευκολύνσεων 
από πελάτες τους στο εξωτερικό, φυσικά ή νομικά πρόσωπα, για την 
προετοιμασία και πραγματοποίηση εξαγωγών, μετά από έλεγχο της 
αυθεντικότητας της συναλλαγής, με τους ακόλουθους όρους και προϋ¬ 
ποθέσεις: 

Η εξόφληση πραγματοποιείται οποτεδήποτε από το προϊόν της εξα¬ 
γωγής. Εφόσον η εξαγωγή δεν πραγματοποιηθεί, η πιστωτική διευκό¬ 
λυνση μπορεί να εξοφληθεί, χωρίς χρονικό περιορισμό εφόσον είναι 
άτοκη ή μετά πάροδον τουλάχιστον 12 μηνών από την δραχμοποίηση 
του προϊόντος της πιστωτικής διευκόλυνσης, εφόσον είναι έντοκη με επι¬ 
τόκιο που συμφωνείται ελεύθερα από τους συμβαλλομένους. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 27 Ιουνίου 1991 

Η Γ ραμματέας 
Μ. ΚΑΡΑΜΠΕΛΑ 

-♦- 

( 12 ) 

Έγκριση παράτασης της προθεσμίας καταβολής του μετοχικού κεφα¬ 
λαίου της υπό σύσταση τράπεζας με την επωνυμία'«ΕΓΝΑΤΙΑ ΤΡΑ¬ 
ΠΕΖΑ Α.Ε.». 

(Συνεδρίαση 476/18.6.91, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 

ΘΕΜΑΤΩΝ 

Αφού έλαβε υπόψη: 

α) την ΠΔ/ΤΕ 1896/8.2.91, με την οποία εγκρίθηκε η λειτουργία 
νέας τράπεζας υπό την επωνυμία «ΕΓΝΑΤΙΑ ΤΡΑΠΕΖΑ Α.Ε.», 
β)τηναπό 12.6.91 (ΑΠ 5087) αίτηση του Ανδρέα Μπούμη, διαχει¬ 
ριστή και εκπροσώπου της αστικής εταιρείας «Ιδρυτική Ομάδα ΕΓΝΑ- 
ΤΙΑΣ ΤΡΑΠΕΖΑΣ», αποφάσισε τα ακόλουθα: 

Εγκρίνει την παράταση μέχρι 31 Ιουλίου 1991 της προθεσμίας κα¬ 
ταβολής του μετοχικού κεφαλαίου και της ολοκλήρωσης της διαδικα¬ 
σίας που απαιτείται για τη σύσταση και λειτουργία νέας τράπεζας υπό 
την επωνυμία «ΕΓΝΑΤΙΑ ΤΡΑΠΕΖΑ Α.Ε.» (ΠΔ/ΤΕ 1896/ 
8.2.91). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 1 Ιουλίου 1991 

Η Γραμματέας 
Μ.ΚΑΡΑΜΠΕΛΑ 

- 4 - 

Α ΝΑΚΟΙΝ ΩΣΕΙΣ 

. ( 1 . 3 ) 

Ανακοίνωση για τη θέση σε ισχύ της Σύμβασης για αρωγή σε περί¬ 
πτωση πυρηνικού ατυχήματος ή κατάστασης έκτακτης ραδιολογι- 
κής ανάγκης. Βιέννη 26.9.1986. 

1 · * / 

Το Υπουργείο Εξωτερικών ανακοινώνει ότι στις 6 Ιουνίου του 1991 
έλαβε χώρα στη Βιέννη η κατάθεση στον Γ ενικό Διευθυντή της Διεθνούς 

Επιτροπής Ατομικής Ενέργειας του εγγράφου επικυρώσεως από τη 
Χώρα μας της Σύμβασης για αρωγή σε περίπτωση Πυρηνικού ατυχή¬ 
ματος ή κατάστασης έκτακτης ραδιολογικής ανάγκης η οποία υπογρά¬ 
φηκε στη Βιέννη στις 26 Σεπτεμβρίου 1986. 

Η παραπάνω Σύμβαση η οποία κυρώθηκε με τον υπ’ αριθ. 1937/ 
1991 Νόμο που δημοσίεύθηκε στο υπ’ αριθ. 35 Φύλλο της Εφημερίδας 
της Κυβερνήσεως Τεύχος Α' την 13η Μαρτίου 1991 θα τεθεί σε ισχύ, 
σύμφωνα με τη διάταξη του άρθρου 14 παρ. 4 αυτής, την 7 Ιουλίου 
1991. 

Αθήνα, 27 Ιουνίου 199 Π 

Με εντολή Υπουργού 
Ο Προϊστάμενος 

Της Ειδικής Νομικής Υπηρεσίας κ.α.α. 

Θ. ΧΑΛΚΙΟΠΟΥΛΟΣ 

- +- 

(14) 

Ανακοίνωση για τη θέση σε ισχύ της Σύμβασης για την έγκαιρη προει¬ 
δοποίηση σε περίπτωση πυρηνικού ατυχήματος. Βιέννη 

26.9.1986. 

Το Υπουργείο Εξωτερικών ανακοινώνει ότι στις 6 Ιουνίου του 1991 
έλαβε χώρα στη Βιέννη η κατάθεση στον Γενικό Διευθυντή της Διεθνούς 
Επιτροπής Ατομικής Ενέργειας του εγγράφου επικυρώσεως από τη 
Χώρα μας της Σύμβασης για την έγκαιρη προειδοποίηση σε περίπτωση 
πυρηνικού ατυχήματος, η οποία υπογράφηκε στη Βιέννη στις 26 Σε¬ 
πτεμβρίου 1986. 


Η παραπάνω Σύμβαση η οποία κυρώθηκε με τον υπ’ αριθ. 1938/ 
1991 Νόμο που δημοσίεύθηκε στο υπ’ αριθ. 36 Φύλλο της Εφημερίδας 
της Κυβερνήσεως Τεύχος Α’ την 13.3.1991 θα τεθεί σε ισχύ, σύμφωνα 
με τη διάταξη του άρθρου 12 παρ. 4 αυτής, την 7η Ιουλίου 1991. 

Αθήνα, 27 Ιουνίου 1991 

Με εντολή Υπουργού 
Ο Προϊστάμενος 

Της Ειδικής Νομικής Υπηρεσίας κ.α.α. 

Θ. ΧΑΛΚΙΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο Π.Δ/γμα 217/1991, που δημοσίεύθηκε στο ΦΕΚ 81/τ.Α/ 
30.5.1991, γίνεται η παρακάτω διόρθωση σφαλμάτων: 

1. Στην πρώτη σειρά της παρ. 1 του προοιμίου του παραπάνω Π.Δια¬ 
τάγματος η φράση «.του άρθρου 17 περίπτ. β’.» διορθώνεται στο 

σωστό.του άρθρου 17 παρ. 1 περιπτ. β'.». 

2. Στην πρώτη σειρά της παρ. 2 του προοιμίου του εν λόγω Π.Δια¬ 
τάγματος η φράση «.των άρθρων 23 (παρ. 1 εδαφ. στ), (παρ. 1 και 

2....)» διορθώνεται στο σωστό «.των άρθρων 23 (παρ. 1 εδαφ. στ), 

24 (παρ. 1 και 2.,..)». 

(Από τη Γενική Γραμματεία Κοινωνικών Ασφαλίσεων 
του Υπουργείου Υγείας, Προν. και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









